આઈપીએલમાં આ વખતે મહેન્દ્રસિંહ ધોનીના નેતૃત્વવાળી ચેન્નાઈ સુપર કિંગ્સની ટીમ બહાર થઈ ગઈ છે અને તેના માટે કોઈ શક્યતા રહી નથી.

કહેવત છે ને 'સ્પોઇલ ધ પાર્ટી', બરાબર એમ જ ચેન્નાઈની ટીમ અન્ય ટીમની યોજનાઓને ધૂળમાં મેળવી રહી છે.

બે દિવસ અગાઉ રૉયલ ચૅલેન્જર્સ બૅંગલોરને આઠ વિકેટે હરાવ્યા પછી ગુરુવારે ચેન્નાઈએ કોલકાતા નાઇટ રાઇડર્સને હરાવ્યું હતું.

બૅંગલોરને તો કદાચ પરાજયની ખાસ અસર ન થઈ પણ કોલકાતાને આ પરાજય ભારે પડી શકે છે.

આ પરાજય બાદ હવે બાકી રહેલી એક મૅચમાં તેમણે જીતવું તો પડશે જ પરંતુ સાથે-સાથે તેમણે અન્ય ટીમોના નેટ રનરેટ પર પણ આધાર રાખવો પડશે.

જાડેજાએ છેલ્લા બે બૉલમાં બે સિક્સ મારી જીત અપાવી

ગુરુવારની અત્યંત રોમાંચક મૅચમાં કોલકાતા નાઇટ રાઇડર્સ સામે ચેન્નાઈ સુપર કિંગ્સનો છેલ્લા બૉલે છ વિકેટે વિજય થયો હતો.

રવીન્દ્ર જાડેજા એ છેલ્લા બે બૉલમાં બે સિક્સર ફટકારીને ચેન્નાઈને વિજય અપાવ્યો હતો.  જાડેજાએ 11 બોલમાં ત્રણ સિક્સર સાથે 31 રન ફટકાર્યા હતા.

કોલકાતા નાઇટ રાઇડર્સે પ્રથમ બેટિંગ કરીને 20 ઓવરમાં પાંચ વિકેટે 172 રનનો સ્કોર નોંધાવ્યો, જેની સામે ભારે રસાકસી બાદ ચેન્નાઈ સુપર કિંગ્સે 20 ઓવરમાં ચાર વિકેટે 178 રન ફટકાર્યા હતા.

173 રનનો ટાર્ગેટ સાવ આસાન કહી ન શકાય અને તેમાંય ચેન્નાઈની ટીમનું વર્તમાન ફૉર્મ જોતાં એમ લાગતું કે કોલકાતા નાઇટ રાઇડર્સ આ મૅચ જીતીને 14 પૉઇન્ટ સાથે પૉઇન્ટ ટેબલમાં આગળ રહેશે તથા પ્લે-ઑફમાં પ્રવેશની આશા જીવંત રાખી શકશે.

જોકે હવે હાલત એ થઈ છે કે તેમણે રાજસ્થાન રૉયલ્સ સામેની પહેલી નવેમ્બરની મૅચ જીતવી જ પડશે અને જીત્યા બાદ પણ નેટ રનરેટ બહેતર રહે એ માટે અન્ય ટીમના પરિણામ પર આધાર રાખવો પડશે.

ઋતુરાજ ગાયકવાડની શાનદાર ઇનિંગ

ઋતુરાજ ગાયકવાડ

ઋતુરાજ ગાયકવાડ અને શેન વોટ્સને ચેન્નાઈને પર્ફૅક્ટ પ્રારંભ કરાવી આપ્યો હતો.બંનેએ આઠમી ઓવર સુધી રમતાં સ્કોર 50 સુધી પહોંચાડી દીધો હતો.

વોટ્સનનું યોગદાન તેમાં 14 રનનું જ રહ્યું, ત્યાર બાદ રમવા આવેલા અંબાતી રાયડુએ વધારે મજબૂત બેટિંગ કરી હતી. તેમણે ગાયકવાડ સાથે માંડ છ ઓવર બેટિંગ કરી અને 36 બૉલમાં બંનેએ 68 રન ફટકારી દીધા હતા. રાયડુએ 20 બૉલમાં 38 રન ફટકાર્યા હતા.

ચેન્નાઈની ટીમને ડેડીઝ આર્મી કહેવામાં આવે છે. તેઓ યુવાનને નહીં પરંતુ અનુભવને મહત્ત્વ આપે છે અને કદાચ આ જ કારણોસર આ વખતે માર ખાઈ ગયા છે તેનું ઉદાહરણ ધોની અને સેમ કરનની નિષ્ફળતા હતી.

ધોની માત્ર એક રન કરી શક્યો હતો. જોકે... \n\nમને ઉપરના લેખ માટે સારું શીર્ષક આપો.
IPL 2020 CSKvKKR : રવીન્દ્ર જાડેજાની એ બે સિક્સર જેનાથી કોલકાતાની ટીમ પરાસ્ત થઈ